Tolong jelaskan mengenai Peringkat akhir dari One in a Million dalam bahasa melayu

Sepuluh minggu terakhir menyaksikan setiap daripada 12 finalis menyanyi sekurang-kurangnya sebuah lagu setiap minggu. Apabila bilangan peserta yang tinggal cukup sedikit, maka mereka akan menyanyi dua lagu. Sebaik sahaja setiap peserta habis menyanyi, para juri menilai persembahannya, lazimnya menumpu kepada kebolehan vokal dan persembahan pentas. Sebaik sahaja semua peserta sudah naik pentah, talian undian dibuka pada akhir rancangan dan para penonton boleh mengundi peserta yang hendak dikekalkan dalam pertandingan oleh mereka. Para juri, dari titik ini, sekadar memainkan peranan penasihat tanpa pengaruh langusng terhadap keputusan.

Keputusan hanya diumumkan seminggu kemudian pada episod berikutnya sebelum persembahan,yang mana keputusan diumumkan dalam satu rancangan khas yang disiarkan sehari dua kemudian. Penyingkiran pertama melibatkan dua peserta manakala penyingkiran seterusnya hanya melibatkan seorang setiap minggu. Bagaimanapun, pada musim pertama adanya pengecualian, iaitu para penerbit merancangkan satu kejutan yang mana tiada berlakuny penyingkiran pada Final 3. Maka, bukan dua tetapi tiga orang bertanding pada Grand Finalé untuk meraih undian penonton yang menentukan juara keseluruhan.

Juara keseluruhan meraih wang tunai RM 1 juta untuk membiayai kerjaya muziknya dan akan bernaung di bawah pengurusan The 8 Unit.